b'\n_START_ARTICLE_\nMartin Andersson\n_START_PARAGRAPH_\nMartin Andersson (s. 1964) on suomalainen Sipoossa asuva valtiotieteiden maisteri ja tietokirjailija, joka kirjoittaa ruotsiksi ja suomeksi historiasta. Andersson ty\xc3\xb6skentelee Liikenne- ja viestint\xc3\xa4virastossa yksik\xc3\xb6n p\xc3\xa4\xc3\xa4llikk\xc3\xb6n\xc3\xa4.  Andersson on naimisissa koulutuskoordinaattori Elina Vuorjoki-Anderssonin kanssa. Heill\xc3\xa4 on kaksi poikaa._NEWLINE_Andersson on kirjoittanut Suomen sis\xc3\xa4llissodan tapahtumista Sipoossa sek\xc3\xa4 Pellingin retkest\xc3\xa4, suomenruotsalaisista natsien kannattajista 1930- ja 1940-luvuilla, jatkosodan alussa Sipoossa ja Pornaisissa toimineista desanteista, suomalaisista arvokisaedustajista korkeushypyss\xc3\xa4 ja ensimm\xc3\xa4isen maailmansodan aikana kes\xc3\xa4ll\xc3\xa4 1916 Sipooseen linnoitust\xc3\xb6ihin tuoduista kiinalaisista. Andersson on kirjoittanut my\xc3\xb6s yhden Turkuun kes\xc3\xa4\xc3\xa4n 1963 sijoittuvan tositapahtumiin perustuvan rikosromaanin. Lakkokenraalin kuolema kertoo Eero Antikaisen oudosta kuolemantapauksesta Tukholmassa 1960. Anderssonin viimeisin teos kertoo j\xc3\xa4\xc3\xa4k\xc3\xa4rieversti Verner Viiklasta.'